《闻定海警感作三章 其二》
清代·姚燮

狒狒兽之类，居然人其冠。容纳不相拒，须感天恩宽。

三苗窜舜世，终无不格顽。奈何游釜蛙，妄思扬其澜。

虚实使尽窥，目前尚匪患。岂真砥海臣，岳岳无太山。

吾县拒百里，唇亡齿愁寒。颇虞风鹤声，扰我家室安。

官吏谋一身，犹苦身手单。剜肉医疮痍，奚补斯民艰？

事急策所全，不如豫于先。何当叩九重，陈我书万言。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。